Свързването на резистивен товар директно към панелите е не-ефективно и опасно. Voltic използва MPPT (maximum power point tracking) технология, която променя съпротивлението на изхода, така че да извлече максималната мощност от панелите, като постоянно следи за промени в слънцегреенето. Директно свързаният нагревател има постоянно съпротивление, което дори да е съгласувано с инсталираните панели, би било оптимално само за определени условия от денонощието и годината. Освен това такава инсталация е опасна, защото може да прегрее. Предпазната система на бойлерите (термостат) е направена да работи с променлив ток (AC) и не може да прекъсне постоянния ток (DC), генериран от соларните панели. Voltic е напълно съвместим с AC прекъсвачи, използвайки допълнителната външна защита на системите за безопасност на бойлерите.